

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOVARNIK**

**OPĆINSKO VIJEĆE**

KLASA: 021-05/15-03/05

URBROJ: 2188/12-04-15-1

Tovarnik, 10.03.2015.

 Na temelju članka 31. Statuta Općine Tovarnik („Službeni vjesnik“ Vukovarsko-srijemske županije br. 04/13, 14/13 ), Općinsko vijeće Općine Tovarnik na svojoj 11. sjednici održanoj dana 10. 03. 2015. godine, donosi:

**Odluku**

**o izmjenama Odluke o usvajanju Plana mreže dječjih vrtića na području Općine Tovarnik od 23.12.2014.godine**

**Članak 1.**

U Odluci o usvajanju plana mreže dječjih vrtića koje je Općinsko vijeće Općine Tovarnik donijelo 23.12.2014. godine, članak 3. mijenja se i glasi:

 Na području Općine Tovarnik djelatnost predškolskog odgoja provoditi će Dječji vrtić „Crvenkapica“ iz Iloka, koji će otvoriti svoju podružnicu u Tovarniku, s obzirom da na području Općine Tovarnik nema osnovanog dječjeg vrtića. Postoji zgrada za dječji vrtić u Tovarniku, ali je u jednoj polovici smještena policija, dok bi se u drugoj polovici odvijao program predškolskog odgoja.

Dječji vrtić „Crvenkapica“ provoditi će program predškolskog odgoja s djecom predškolske dobi na području Općine Tovarnik u zgradi dječjeg vrtića na adresi Hrvatskih dragovoljaca 5. u trajanju od najmanje 150 sati godišnje.

 Broj djelatnika predškole -1djelatnik na puno radno vrijeme,

 Broj djece - 20 djece u jednoj skupini,

 Ukupna radna površina unutarnjeg prostora – 60 m2,

 Neto površina za djecu – 55m2.

Plan je da dječji vrtić do kraja nastavne godine 2014/2015 organizira igraonicu u dvije skupine po 20 djece, gdje bi svaka skupina pohađala igraonicu svaki drugi dan.

S početkom nastavne godine 2015/2016 organizirat će se jedna skupina za poludnevni boravak te skupina za predškolski odgoj.

Broj djece koja ne pohađaju vrtić (rođenih u razdoblju 2008-2014.g): 193

**Članak 2.**

Ove izmjene Plana dostavljaju se Vukovarsko-srijemskoj županiji radi usklađivanja razvitka mreže dječjih vrtića na području Vukovarsko-srijemske županije.

**Članak 3.**

Ove izmjene Plana stupaju na snagu osmog dana od dana objave u „Službenom vjesniku Vukovarsko-srijemske županije“.

 **PREDSJEDNIK OPĆINSKOG VIJEĆA**

 **OPĆINE TOVARNIK**

 Marinko Beljo

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_